Няпроста прыйшлося першапраходцам, тым, хто стаяў ля вытокаў прадпрыемства. Рашэнне аб яго заснаванні было прынята ў 1972 годзе: стаяла задача выканаць дзяржаўную праграму меліярацыі земляў раёна. ПМК-35, як яна тады называлася, пачала сваю дзейнасць з будаўніцтва арашальных сістэм, помпавых станцый, саджалак і вадасховішчаў. Пазней зэльвенскія меліяратары сталі выконваць работы па асушэнні, рэканструкцыі і эксплуатацыі меліярацыйных сістэм, весці будаўніцтва дарог.